Αστικές πολιτικές και πρωτοβουλίες για μείωση της σπατάλης τροφίμων - η περίπτωση της Θεσσαλονίκης
Creators: name: Κουτή, Ιωάννα Αντωνίου
Publisher: name: Aristotle University of Thessaloniki
Year: 2021
Subjects: Σπατάλη τροφίμων
Βιώσιμη ανάπτυξη
Πρωτοβουλίες
Food waste
Sustainable development
Initiatives

description: Η σπατάλη τροφίμων είναι καίριο ζήτημα στην ατζέντα της Ευρωπαϊκής Ένωσης και των Ηνωμένων Εθνών, καθώς έχει βρεθεί ότι περισσότερο από το ένα τρίτο των τροφίμων σπαταλιέται ή απορρίπτεται στην τροφική εφοδιαστική αλυσίδα. Και αυτό το μέγεθος της σπατάλης δεν είναι άνευ σημασίας, καθώς ξοδεύονται πόροι, ενέργεια, νερό και εκτάσεις γης κατά την παραγωγή, διακίνηση, πώληση και κατανάλωση των τροφίμων. Επιπρόσθετα, τα τρόφιμα, που απορρίπτονται, εκλύουν αέρια του θερμοκηπίου κατά την αποσύνθεσή τους, επιδεινώνοντας το φαινόμενο της κλιματικής αλλαγής. Η 29η Σεπτεμβρίου καθιερώθηκε από τον Οργανισμό Ηνωμένων Εθνών ως διεθνής ημέρα ενημέρωσης για την σπατάλη τροφίμων. Στην παρούσα διπλωματική εργασία διερευνήθηκε το φαινόμενο της σπατάλης τροφίμων στην Μητροπολιτική Περιοχή Θεσσαλονίκης. Το βασικό ερευνητικό ερώτημα αφορά τους τρόπους και τις δράσεις που μπορούν να οδηγήσουν στη μείωση της σπατάλης τροφίμων και ταυτόχρονα να συμβάλλουν στην κοινωνική ανθεκτικότητα χωρίς αποκλεισμούς, στη μείωση του περιβαλλοντικού αποτυπώματος και στην μείωση της οικονομικής σπατάλης, από τον πρωτογενή τομέα έως τους καταναλωτές και την τοπική αυτοδιοίκηση. Διερευνάται ο ρόλος της κοινωνίας των πολιτών και της αλληλέγγυας οικονομίας, προκειμένου η τροφή να φτάνει για όλους και να μην απορρίπτεται. Υπάρχει αρκετή έρευνα που δείχνει πώς μπορεί η αστική ανθεκτικότητα να επιτευχθεί μέσω της τροφής, η οποία βρίσκεται στο κέντρο του σχεδιασμού, της πολιτικής, της οικονομίας και της κοινωνικότητας. Για τους σκοπούς της παρούσας έρευνας χρησιμοποιήθηκαν τόσο ποιοτικές όσο και ποσοτικές μέθοδοι. Βασικά ερευνητικά εργαλεία αποτέλεσαν δύο ερωτηματολόγια, προς τους καταναλωτές και τις αγορές τροφίμων, οι συνεντεύξεις με εμπλεκόμενα μέρη καθώς και η καταγραφή της υφιστάμενης κατάστασης στην πόλη, σχετικά με πολιτικές και πρωτοβουλίες που σχετίζονται με το θέμα. Το βασικό συμπέρασμα που προκύπτει είναι ότι οι πρωτοβουλίες οργανισμών και φορέων, που διασώζουν τρόφιμα, βοηθούν έναν μεγάλο αριθμό κατοίκων της πόλης που βρίσκονται σε ανάγκη και περιορίζουν τη σπατάλη. Για βέλτιστα αποτελέσματα, όμως, πρέπει να ενταθεί η δράση τους, σε απόλυτη συνεργασία με τους ίδιους τους καταναλωτές και την τοπική αυτοδιοίκηση, η οποία πρέπει να καταμετρήσει τη σπατάλη και να αναπτύξει αποτελεσματική διατροφική και κοινωνική πολιτική.
description: Food wastage is a key issue on the agenda of the European Union and the United Nations, as more than one third of food has been found to be wasted or disposed of in the food supply chain. And this amount of wastage is not insignificant, as resources, energy, water and land are spent on the production, distribution, sale and consumption of food. In addition, discarded foods release greenhouse gases as they decompose, exacerbating the phenomenon of climate change. September 29 was introduced by the UN as the International Day of Awareness of Food Loss and Waste. In the present study, the phenomenon of food wastage in the Metropolitan Area of Thessaloniki was investigated. The main research question concerns the ways and actions that can lead to the reduction of food wastage and at the same time contribute to inclusive social resilience, reduction of the environmental footprint and reduction of economic waste, from the primary sector to consumers and local government. The role of the civil society and the solidarity economy is explored, so that there is food for everyone and it is not wasted. There is ample research showing how urban resilience can be achieved through food, which is at the heart of planning, politics, economics and sociability. For the purposes of this research, both qualitative and quantitative methods were used. The main research tools were two questionnaires, to consumers and food markets, interviews with stakeholders as well as recording the current situation in the city, on policies and initiatives related to the issue. The main conclusion that emerges is that the initiatives of organizations and agencies, that save food, help a large number of city dwellers in need and also reduce waste. For best results, however, their action must be intensified, in full cooperation with the consumers themselves and the local government, which must count the waste and develop an effective nutritional and social policy.